ເກີດເຫດລະເບີດສາມບັ້ນ ໃນເມືອງຫລວງຂອງ ສາທາລະນະລັດຄອງໂກ
ພວກ​​ເຈົ້າໜ້າ​ທີ່​ການ​ທູດ​ແລະ​ລັດຖະບານ ​ກ່າ​ວວ່າ ​ສຽງ​ລະ​ເບີດ​ ແມ່ນມາຈາກ​ສາງ​ອາ​ວຸດ ​ຢູ່​ນອກ​ເມືອງຫລວງ Brazzaville.
ພວກເຫັນເຫດການຢູ່ໃນເມືອງຫລວງຂອງສາທາລະນະລັດຄອງໂກເວົ້າວ່າ ມີເຫດລະເບີດ ແຕກຂຶ້ນຢ່າງໜ້ອຍສາມຄັ້ງ ໃນເມືອງຫລວງ Brazzaville ໃນຕອນເຊົ້າວັນອາທິດມື້ນີ້ ແຕ່ຍັງບໍ່ມີລາຍງານກ່ຽວກັບຜູ້ບາດເຈັບລົ້ມຕາຍ ພວກເຈົ້າໜ້າທີ່ການທູດແລະລັດຖະບານກ່າວວ່າ ສຽງລະເບີດດັ່ງກ່າວແມ່ນມາຈາກສາງ ອາວຸດ ຢູ່ນອກເມືອງ Brazzaville ພວກເຫັນເຫດການກ່າວວ່າ ມີຄວັນລະເບີດ ທີ່ສາມາດມອງເຫັນໄດ້ຢູ່ເໜືອຕົວເມືອງ Brazzaville ຈາກຟາກແມ່ນໍ້າຄອງໂກ ໃນເມືອງ Kinshasa ເມືອງຫລວງຂອງສາທາລະ ນະລັດປະຊາທິປະໄຕຄອງໂກ ປະເທດເພື່ອນບ້ານນັ້ນ ລາຍງານຫລາຍກະແສເວົ້າວ່າ ປ່ອງຢ້ຽມແລະປະຕູຂອງຕຶກຫລາຍໆຫລັງແຕກກະຈາຍແລະ ພັງລົງ ຍ້ອນແຮງລະເບີດ ລາຍງານບາງກະແສເວົ້າວ່າ ເຫດການລະເບີດແມ່ນເປັນອຸບັດເຫດ ແຕ່ສາເຫດທີ່ແທ້ຈິງນັ້ນ ຍັງບໍ່ຮູ້ໄດ້ເທື່ອ